Shimoliy Koreya kichik masofadagi KN-01 turidagi uchta raketani uchirdi. Bu haqda Janubiy Koreya qurolli kuchlari shtablari boshliqlari birlashgan qo‘mitasi bergan bayonotga iqtibos keltirgan holda “Renxap” axborot agentligi xabar berdi. “Bizning armiya Shimoliy Koreyaning xatti-harakatlarini kuzatmoqda va turli ig‘volarga tayyor turibdi”, deyildi qo‘mitada. KN-01 raketalari o‘quv mashg‘ulotlari doirasida Sharqiy Xitoy dengizidagi Mayan oroli tomon uchirildi. Avvalroq Shimoliy Koreya mamlakat Mehnat partiyasining 70 yilligi munosabati bilan oktabr oyida sun’iy yo‘ldoshga ega raketani uchirishi ma’lum qilingandi.